善燾

宗室善燾（满语：ᡠᡴ᠋ᠰᡠᠨ ᡧᠠᠨ᠋ᡨ᠋ᠣᠣ，穆麟德轉寫：Uksun Šantoo，1817年10月9日—1861年2月14日，嘉慶二十二年八月二十九日子時－咸豐十一年正月初五日酉時），原名圖山，字溥泉。清朝遠支宗室鑲白旗第三族奕字輩，清朝政治人物。 道光八年（1828年）中式戊子科宗室鄉試舉人。 道光十二年（1832年）壬辰恩科第二甲第六十六名進士出身。五月，選翰林院庶吉士。 十三年（1833年）四月，散館，授翰林院編修。七月，以編修充任日講起居注官。八月，升詹事府右春坊右中允，隨即轉左春坊左中允。九月，升翰林院侍講。充國史館協修、功臣館提調官。十月，幫辦翰林院事。 十四年（1834年）八月，以侍講充甲午科順天鄉試同考官。十月，轉翰林院侍讀。十二月，升國子監祭酒。 十五年（1835年），以祭酒稽查右翼宗學。充乙未恩科鄉試磨勘官，因發生遺漏及未經查詢遭交部議處。 十六年（1836年）三月二十二日，以祭酒署理大理寺卿。九月初七日，擢太僕寺卿。 十七年（1837年）四月二十一日，升都察院左副都御史。九月初八日，會奏受理「福建嘉義縣民人謝相以酷押斃命、縱盜加冤等詞赴都察院衙門京控案」。 十八年（1838年）三月，派赴西陵查看紅樁；隨道光帝至先農壇，行禮九推。四月，以左副都御史充殿試讀卷官。六月，充拔貢朝考覆試閱卷大臣、考試恩監閱卷官、行在前引大臣。八月二十日，擢任刑部右侍郎。九月十五日，兼授鑲紅旗漢軍副都統，管理鑲紅旗漢軍新舊營房事務。十一月十五日，調鑲黃旗滿洲副都統，管理鑲黃旗滿洲新舊營房事務。十二月，暫署步軍巡捕五營右翼總兵，兼充崇文門右翼監督。 十九年（1839年）正月二十八日，改授兼步軍營右翼總兵，暫署左翼總兵。二月初四日，調戶部右侍郎兼管錢法堂事務。三月，奏報：「滇省起運丁酉年、黔省起運戊戌年等銅、鉛船隻，迄今均未據咨報行抵何處，查本局庫貯銅斤只敷本年九月分鼓鑄之用，應請敕下沿途各督撫等實力催趲，倘有藉詞逗遛、地方官不實力催趲，該督撫即指名嚴參。」四月，以疏防「四道口岳谷莊劫案」罰俸一年；充考試試差閱卷大臣。五月，署正黃旗漢軍副都統。六月，特命協同右侍郎吳其濬督理京省錢法；偕同步軍統領宗室奕經、左翼總兵宗室恩桂奏請嚴禁宛平、昌平交界之妙峯山娘娘廟香會，獲准。七月至九月，派遣盤查圓明園銀庫、稽查城內七倉、京通十七倉，稽查鑲白旗漢軍旗務。九月初三日，卸任右翼總兵，同月卸任右翼監督。 二十年（1840年）正月，暫代內大臣班。三月，以戶部右侍郎署理步軍營右翼總兵。充考試試差閱卷大臣、庚子科會試覆試閱卷官、庚子恩科鄉試覆試閱卷官、對引大臣。四月，因寶泉局銅斤被竊，請將防範不嚴之大使賡德等人撤職察議，獲准。五月至七月，遵旨查看天壇各壇、太廟、社稷壇樹株，並查明鋸釤及應除枯枝情形，請工部會同太常寺查明載冊詳慎辦理，獲准。八月，奉派會同兵部尚書裕誠赴盛京履勘估價永陵啟運殿、盛京清寧宮鳳凰樓工程。十月，署理鑲黃旗護軍統領。十二月十三日，調吏部右侍郎，仍兼署戶部右侍郎兼管錢法堂事務。 二十一年（1841年）正月，充對引大臣。二月，奏報戶部庫存白鉛短缺，請旨催促寶泉局鑄造錢文。五月十九日，會同吏部、都察院、大理寺會議具題「福建噶瑪蘭廳寄居民人林遜雨戳傷林闕身死」案之律例見解及官員處分。七月二十二日，會同吏部、兵部、都察院、大理寺會議具題「福建臺灣縣革兵陳金聲等輪姦犯姦婢女連招內傷身死」案之律例見解及官員處分。八月，充崇文門副監督。九月，以吏部右侍郎兼署戶部右侍郎兼管錢法堂事務，兼署右翼總兵。十二月，偕同署步軍統領宗室恩桂、署左翼總兵麟魁奏言：「畿輔五營槍兵僅一千名，擬將原設之藤牌兵三百八十三名均行裁撤，改為槍兵，並於各營差防兵丁內挑取六百十七名，以足一千之數，合舊額計二千名輪流操演，以資捍衛」，得旨允准施行。 二十二年（1842年）正月，以吏部右侍郎兼署刑部右侍郎。二月，以吏部右侍郎署理京營左翼總兵，充考試漢缺御史閱卷大臣。五月，再署理京營左翼總兵。七月，奉派揀選太常寺贊讀官。十月二十一日，授兼京營右翼總兵。充覆核朝審、清查內倉大臣。十二月，實授兼鑲紅旗護軍統領。 二十三年（1843年）四月初三日，轉吏部左侍郎，仍兼鑲紅旗護軍統領、右翼總兵；初五日，調戶部右侍郎兼管錢法堂事務，仍兼右翼總兵。閏七月十六日，授馬蘭鎮總兵兼總管內務府大臣。九月，偕同宗室永康、宗室載鈖奏報明陵寢十項急修，請旨交本年查勘歲修工程大臣勘估修理。 二十四年（1844年）正月，奏陳皇陵青樁以外官山界內樹株被竊之情況。偕同直隸總督訥爾經額會議〈巡防章程〉四條：「一、官山深僻之處應酌添撥汛，以期周密；一、青樁內外居民應編保甲以戢奸宄；一、營汛獲犯應送地方官審辦以免濫責；一、官山一帶應申明巡查舊制以憑考覈。」交部議准施行。七月，因疏忽景陵陳設各物件被老鼠齧傷，遭交部議處。八月，奉派修理景陵陳設，遭處分降二級留任。 二十五年（1845年）正月，奏報修繕端憫固倫公主園寢饗堂、移請神牌事宜。三月二十七日，因病陳請告退總兵職，開缺回旗，四月初一日允准。六月，因「直隸民人李鑑堂京控案」審辦疏失，遭交部議處。七月，處分刑部失察積壓案件歷任官員，遭罰俸一年。 二十七年（1847年）八月十九日，賞給副都統銜，充烏里雅蘇臺參贊大臣，十二月到任。 咸豐二年（1852年）七月，以參贊大臣兼署烏里雅蘇臺將軍。八月，奏陳循例撥給科布多餉銀事宜。九月，派員巡查烏里雅蘇臺所屬金礦無偷挖情形。十一月，與定邊左副將軍札拉芬泰、參贊大臣車林多爾濟共同捐資助餉。十二月十四日，召回京師當差。 三年（1853年）三月，返抵京師。五月十七日，授盛京工部侍郎。先是，盛京刑部主事明祿稟請盛京將軍宗室奕興代奏陳情；盛京刑部侍郎書元則「奏參明祿乖僻妄為、協領塔芬布、佐領恩合父子挾制上司」各一摺，十二月，咸豐帝命刑部尚書柏葰前往盛京偕同善燾審訊。 四年（1854年）正月，盛京刑部侍郎書元再度奏參「協領塔芬布、佐領恩合父子狼狽為奸、將軍奕興曲為袒護」，咸豐帝申明一併交柏葰、善燾審理。二月，因解任承德縣知縣延瑞以冤抑難伸等詞呈請代奏，善燾將延瑞供詞直接咨送軍機處，被咸豐帝責怪不知慎密，遭降級留任。同月，會同柏葰審訊完結定擬具奏，分別將明祿、塔芬布、恩合發遣、奕興革職交宗人府議處、書元交吏部議處；另奏請於盛京將軍衙門設立讞局，被咸豐帝否決。以盛京工部侍郎充牛馬稅監督，善燾以軍務未蕆、經費浩繁，奏請將現存牛馬羨餘全數捐輸，獲准。 五年（1855年）五月，奉派會同盛京將軍英隆監收奉天官莊榖石。八月初四日，調盛京刑部侍郎。 六年（1856年）七月初八日，調盛京工部侍郎。九月，奏報盛京宮殿因連日陰雨導致坍塌滲漏、應行修理情形。十二月初三日，召京，署理正黃旗漢軍副都統；次日，授正紅旗蒙古副都統。 七年（1857年）正月初八日，署理山海關副都統。正月十五日，調正白旗滿洲副都統。二月十二日，因病奏請開缺回旗。 咸豐十一年（1861年）正月初五日卒，年六十四歲。 六世祖：肅武親王豪格（1609年－1648年），清太宗文皇帝第一子，封和碩肅親王，授靖遠大將軍，革爵幽禁自盡；後追復肅親王，諡武，配饗太廟。 五世祖：顯懿親王富綬（1643年－1670年），豪格第四子，襲封和碩親王，改號為和碩顯親王，諡懿。 本生高祖父：顯密親王丹臻（1665年－1702年），富綬第四子，襲封和碩顯親王，諡密。 承繼高祖父：已革輔國將軍伽蘭保（1669年－1711年），富綬第六子，封三等輔國將軍，官護軍統領，緣事革爵革職發配盛京。 曾祖父：宗室襄德（1695年－1754年），第一子，伽蘭保承繼子，閑散。 祖父：宗室保英（1721年－1776年），襄德第二子，閑散。 父：宗室慶傑（1761年－1821年），保英第四子，官至熱河副都統、馬蘭鎮總兵。 母：馬佳氏，慶傑正室，武保之女。 善燾排行第二，有一兄： 岐山（1787年－1805年），過繼予胞伯慶嵩為嗣。 正室：周佳氏，慶恒之女。 側室：王氏，王順之女。 有一子。 成功（1853年－1854年），庶王氏出，早卒。 《大清宣宗成皇帝實錄》卷二百十一，道光十二年五月庚戌：「引見新科進士，得旨：一甲三名吳鍾駿、朱鳳標、季芝昌業經授職外，趙德潾、王立中、姚福增、劉榮桂、陳本欽、單懋謙、瑞常、朱楷、高人鑑、張星燦、花沙納、汪振基、潘鐸、嚴良訓、邵燦、王朝傑、宗室慶安、戴熙、郭利賓、駱秉章、舒興阿、方城、勞崇光、吳光業、羅傳球、楊仁、黃廷珍、陳鼎雯、胡增瑞、許乃安、蔡錦泉、桑春榮、周銘恩、李湘棻、張道進、李方、陳爔、朱慶祺、郭柏蔭、宗室善燾、趙縉、賈臻、原珏、沈玉麟、鍾保、夏廷楨、吳珩、陳慶鏞、陸應穀、李星沅、趙長齡、曹楙堅、李錦業、汪道森，俱著改為翰林院庶吉士。……」 《大清宣宗成皇帝實錄》卷二百三十六，道光十三年四月己未：「引見壬辰科散館人員。得旨：此次散館之修撰吳鍾駿、編修季芝昌業經授職。其清書二甲庶吉士高人鑑、賈臻、漢書二甲庶吉士蔡錦泉、汪振基、戴熙、易長楨、李光涵、單懋謙、李星沅、黃廷珍、周銘恩、宗室善燾、朱慶祺、花沙納、嚴良訓、羅傳球、朱楷、王立中、方鍇、邵燦、陸應穀、駱秉章、雷成樸、桑春榮、李方、趙德潾、勞崇光、陳爔、瑞常、許乃安、郭伯蔭、舒興阿、張星燦，俱著授為編修。清書三甲庶吉士趙長齡、漢書三甲庶吉士吳文林俱著授為檢討。陳慶鏞、丁彥儔、姚福增、宗室慶安、郭利賓、陳本欽、張道進、沈玉麟、吳光業、胡增瑞、鍾保、曹楙堅、潘鐸、方城、吳珩、李湘棻，俱著以部屬用。汪道森、趙縉、劉榮桂、王朝傑、原珏、俱著以知縣即用。」 《大清宣宗成皇帝實錄》卷二百四十一，道光十三年七月丙申：「以翰林院侍讀學士全慶、侍講學士田嵩年、侍講侯桐、王植、右春坊右中允倭仁、翰林院編修花沙納、善燾充日講起居注官。侍講賈楨署日講起居注官。」中央研究院歷史語言研究所藏《內閣大庫檔案》182529號咨。 中央研究院歷史語言研究所藏《內閣大庫檔案》118937號移會、129500號咨。 《內閣大庫檔案》256332號移會。 《內閣大庫檔案》178955號移會。《大清宣宗成皇帝實錄》卷二百八十，道光十六年三月丁未：「以國子監祭酒善燾署大理寺卿。」 《清國史館傳稿》701001069號、《愛新覺羅宗譜》作「太僕寺卿」，《大清宣宗成皇帝實錄》卷二百八十八，道光十六年九月丁亥誤作「光祿寺卿」。 《大清宣宗成皇帝實錄》卷二百九十六，道光十七年四月戊辰：「以大理寺卿德誠、太僕寺卿善燾為都察院左副都御史。」 中國第一歷史檔案館、海峽兩岸出版交流中心，《明清宮藏臺灣檔案匯編(v.160)》（北京市：九州出版社，2009年，第一版），頁361-365。 《大清宣宗成皇帝實錄》卷三百七，道光十八年三月己卯：「命乾清門侍衛常安、禮部右侍郎連貴、都察院左副都御史善燾恭詣西陵查看紅樁。」丁亥：「御觀耕臺。命禮親王全齡、怡親王載垣、順承郡王春山各五推，吏部右侍郎龔守正、戶部左侍郎文慶、禮部尚書吳椿、兵部左侍郎朱嶟、刑部左侍郎恩銘、工部左侍郎沈維鐈、都察院左副都御史善燾、通政使司參議額勒金泰、大理寺少卿惠豐各九推。」 《大清宣宗成皇帝實錄》卷三百八，道光十八年四月辛酉：「以大學士潘世恩、吏部尚書湯金釗、戶部左侍郎文慶、禮部右侍郎吳文鎔、刑部左侍郎恩銘、工部左侍郎沈維鐈、都察院左都御史卓秉恬、左副都御史善燾為殿試讀卷官。」 《大清宣宗成皇帝實錄》卷三百十三，道光十八年八月己丑：「以都察院左副都御史善燾為刑部右侍郎。」 《內閣大庫檔案》233631號移會。《大清宣宗成皇帝實錄》卷三百十四，道光十八年九月癸丑：「以都察院左副都御史善燾兼鑲紅旗漢軍副都統。」 《內閣大庫檔案》191888號移會、275710號移會。《大清宣宗成皇帝實錄》卷三百十六，道光十八年十一月癸丑：「調鑲紅旗漢軍副都統善燾為鑲黃旗滿洲副都統。」 《內閣大庫檔案》179940號移會、207423號移會、207426號移會。 《內閣大庫檔案》174832號、174833號移會。《大清宣宗成皇帝實錄》卷三百十八，道光十九年正月乙丑：「以刑部右侍郎善燾兼京營右翼總兵。」 《內閣大庫檔案》183997號移會。《大清宣宗成皇帝實錄》卷三百十九，道光十九年二月庚午：「調刑部右侍郎善燾為戶部右侍郎兼管錢法堂事務。」 《內閣大庫檔案》263000號移會。 《大清宣宗成皇帝實錄》卷三百二十二，道光十九年五月丁未：「戶部右侍郎善燾署正黃旗漢軍副都統。」 《內閣大庫檔案》105980號敕諭。 《內閣大庫檔案》196072號移會、224330號移會、229067號移會。 《大清宣宗成皇帝實錄》卷三百三十，道光二十年正月己酉：「諭內閣：大行皇后梓宮奉移觀德殿後，著派善燾、禧恩、蘇隆阿、祁俊、白文治、喀拉春等代進內大臣班。」 《大清宣宗成皇帝實錄》卷三百三十二，道光二十年三月壬辰：「以戶部右侍郎善燾署京營右翼總兵。」 《內閣大庫檔案》158086號移會。《大清宣宗成皇帝實錄》卷三百三十四，道光二十年五月甲辰：「諭內閣：天壇各壇樹株前經派員稽查，迄今已閱數年。著派桂輪、善燾、禧恩、連貴、桂德、惠豐、果升阿、祁俊、奕興、白文治於本月十八日前往敬謹查看，並將補種回乾樹株各數目詳細查明，據實具奏。尋奏上，得旨：桂輪等奏恭查天壇各壇樹株完竣，著太常寺造具清冊咨送工部備查，其內外圍各處除實存各樹外，所有風損回乾及缺空處所應否補種樹株，著即行知該管衙門查明酌量補種。」卷三百三十五，道光二十年六月戊辰：「諭內閣：天壇各壇、太廟、社稷壇樹株，著派善燾、端華、春佑、禧恩、國勒銘阿、祁俊、盛壎、綿清會同太常寺敬謹查看，造具清冊二分，一送工部，一送御前大臣備查，其樹株內鋸釤情形及應去枯枝著一併查明具奏。」 《大清宣宗成皇帝實錄》卷三百三十六，道光二十年七月丁酉：「諭內閣：善燾等奏，遵查天壇各壇樹株，並查明鋸釤及應去枯枝情形開單呈覽。據查樹株鋸口實係舊有痕跡，其為歷年久遠，與太常寺原奏相符。所有樹株多有灰鶴結巢，及高處枯乾恐傷旁枝之處，俱著不准鋸釤。其低處應去枯枝，著工部會同太常寺查照冊載，詳慎辦理，事竣，知照御前大臣備查。嗣後如有風損回乾應行釤除樹株，著太常寺於每年三月咨報御前大臣、工部，隨時載入清冊，奏請派員眼同釤除，明白覆奏，以昭慎重。」 《內閣大庫檔案》166135號、166136號、240915號移會。《大清宣宗成皇帝實錄》卷三百三十八，道光二十年八月己巳：「改派戶部右侍郎善燾會同兵部尚書裕誠，敬謹勘估永陵啟運殿並盛京清寧宮鳳凰樓應修各工。」 《大清宣宗成皇帝實錄》卷三百四十二，道光二十年十二月己巳：「調戶部右侍郎善燾為吏部右侍郎，刑部左侍郎麟魁為戶部右侍郎兼管錢法堂事務，盛京刑部侍郎柏葰為刑部左侍郎。麟魁未到任前，以善燾兼署。」 《內閣大庫檔案》162618號、239476號移會。 《內閣大庫檔案》242303號移會。《大清宣宗成皇帝實錄》卷三百四十六，道光二十一年二月乙丑：「善燾等奏庫貯白鉛短絀，請旨飭催寶泉局鼓鑄錢文。兵餉攸關，現在庫貯白鉛，祇敷本年五月分配鑄之用。」 中國第一歷史檔案館、海峽兩岸出版交流中心，《明清宮藏臺灣檔案匯編(v.166)》（北京市：九州出版社，2009年，第一版），頁19-34。 中國第一歷史檔案館、海峽兩岸出版交流中心，《明清宮藏臺灣檔案匯編(v.166)》（北京市：九州出版社，2009年，第一版），頁100-117。 《內閣大庫檔案》183534號移會。《大清宣宗成皇帝實錄》卷三百五十七，道光二十一年九月戊午：「以吏部右侍郎善燾署戶部右侍郎兼管錢法堂事務，並署京營右翼總兵。」 《內閣大庫檔案》250464號移會。《大清宣宗成皇帝實錄》卷三百六十五，道光二十二年正月壬戌：「吏部右侍郎善燾兼署刑部右侍郎。」 《大清宣宗成皇帝實錄》卷三百六十八，道光二十二年二月丙申：「吏部右侍郎善燾署京營左翼總兵。」 《內閣大庫檔案》244493號移會。《大清宣宗成皇帝實錄》卷三百七十三，道光二十二年五月己巳：「吏部右侍郎善燾署京營左翼總兵。」 《內閣大庫檔案》256592號移會。 國立故宮博物院圖書文獻館藏《宮中檔奏摺》405012115號。《內閣大庫檔案》167651號移會。《大清宣宗成皇帝實錄》卷三百八十三，道光二十二年十月丙申：「以吏部右侍郎善燾兼右翼總兵。」 《大清宣宗成皇帝實錄》卷三百八十七，道光二十二年十二月癸巳：「以吏部右侍郎善燾兼鑲紅旗護軍統領。」 《內閣大庫檔案》216297號、215039號移會。《大清宣宗成皇帝實錄》卷三百九十一，道光二十三年四月丙子：「轉吏部右侍郎善燾為左侍郎。」戊寅：「調吏部左侍郎善燾為戶部右侍郎兼管錢法堂事務。」 《大清宣宗成皇帝實錄》卷三百九十五，道光二十三年閏七月丙戌：「戶部右侍郎京營右翼總兵善燾為馬蘭鎮總兵官兼總管內務府大臣。」 《內閣大庫檔案》174667號移會。 《大清宣宗成皇帝實錄》卷四百一，道光二十四年正月壬辰：「據善燾奏，青樁以外官山界內樹株被竊一摺。」 《大清宣宗成皇帝實錄》卷四百七，道光二十四年七月己丑：「諭內閣，永康等奏，景陵陳設各件被鼠齧傷請更換鋪設一摺，著文慶前往敬謹勘視，其應行修理更換之件即行奏明，交該衙門妥速辦理。永康、載鈖、善燾、及郎中穆明阿、員外郎塞克圖、明吉、主事德精阿、內管領伊明阿、內副管領雙齡，未能先事豫防，均著交部分別議處。」 《大清宣宗成皇帝實錄》卷四百八，道光二十四年八月癸卯：「所有應修陳設。著即派文慶、永康、載鈖、善燾敬謹修理。……永康、載鈖、善燾均著降二級留任，不准抵銷。」 國立故宮博物院圖書文獻館藏《軍機處檔摺件》072731號摺件，《內閣大庫檔案》207748號移會。 《軍機處檔摺件》073464號。《大清宣宗成皇帝實錄》卷四百十六，道光二十五年四月辛卯：「馬蘭鎮總兵官善燾因病解任。以署正紅旗滿洲副都統容照為馬蘭鎮總兵官兼總管內務府大臣。」 《大清宣宗成皇帝實錄》卷四百十八，道光二十五年六月壬辰：「刑部奏，審明直隸民人李鑑堂京控一案，內惟馬蘭鎮兵丁梁泳順扎斃把總李玉堂一家四命屬實，已據直隸總督咨報定擬凌遲，該犯畏罪自戕，照例剉尸示眾完結，餘皆虛誣，應按律擬杖一百、流三千里。得旨：依議，此案梁泳順戕害本管職官至一家四命之多，非尋常案件可比，訥爾經額、善燾並不據實奏辦，殊屬不知輕重，著交部分別議處。」 《大清宣宗成皇帝實錄》卷四百十九，道光二十五年七月丁丑：「諭：刑部失察積壓文件之歷任掌印司員，前任郎中今升刑部右侍郎斌良、郎中恩錫、桂昌、前任郎中吉昌、員外郎鈴祥、員外郎上行走怡昌，主稿司員，郎中李壽彭，著革職留任。行走司員，前任郎中朱璟、熊莪、雷以諴、郎中譚盛偉、鄧傳馨、員外郎劉岱駿、前任員外郎張楸森、郎中奎綬、前任主事桂森、惠林、主事陳廷吉、王德固、楊熙簡、劉德鈞、湯成彥、崔桂、尹開勳、吳集禧、陳大勳、李銘皖、前任主事曹興仁，著降二級留任，均不准其抵銷。原派之堂官，前署尚書鐵麟、前任侍郎麟魁、德誠、王植，著降一級留任。歷任堂官，前任尚書寶興、前署尚書賽尚阿、前署侍郎特登額、祝慶蕃、前任侍郎柏葰、惠豐、成剛、善燾、許乃普、黃爵滋，著罰俸一年，均著准其抵銷。」 《大清宣宗成皇帝實錄》卷四百四十六，道光二十七年八月乙丑：「賞前任馬蘭鎮總兵官善燾副都統銜，為烏里雅蘇臺參贊大臣。」《內閣大庫檔案》190122號、194524號移會。 《大清文宗顯皇帝實錄》卷六十五，咸豐二年七月辛亥：「以烏里雅蘇臺參贊大臣善燾兼署將軍。」 《宮中檔奏摺》406002444號。《軍機處檔摺件》086086號。 《軍機處檔摺件》086514號。 《宮中檔奏摺》406002954號。 《大清文宗顯皇帝實錄》卷七十九，咸豐二年十二月己丑：「命喀喇沙爾辦事大臣舒精阿、烏里雅蘇臺參贊大臣善燾、塔爾巴哈臺領隊大臣伊勒東阿、烏魯木齊領隊大臣扎拉芬、哈密辦事大臣慶昀、哈密幫辦大臣麟翔、阿克蘇辦事大臣圖伽布、伊犁領隊大臣佛隆阿，回京當差。」 《大清文宗顯皇帝實錄》卷九十四，咸豐三年五月辛酉：「調盛京工部侍郎恒春為刑部左侍郎，以前任烏里雅蘇臺參贊大臣善燾為盛京工部侍郎。」 《大清文宗顯皇帝實錄》卷一百十五，咸豐三年十二月甲午：「諭：奕興奏盛京刑部主事明祿稟請代奏各情，並書元奏參明祿乖僻妄為、協領塔芬布挾制上司各一摺。著派柏葰馳驛前往盛京，會同善燾將各案情節秉公查辦，訊明據實具奏，毋稍瞻徇。所有隨帶司員，著一併馳驛。主事明祿著即革職歸案審辦。」 《大清文宗顯皇帝實錄》卷一百十九，咸豐四年正月辛酉：「諭軍機大臣等：前因書元奏參協領塔芬布挾制上司各案，當經降旨派柏葰前往盛京會同善燾查辦。本日據書元奏稱，協領塔芬布、佐領恩合父子狼狽為奸，於上年十二月二十八日，輕聽謠言，擅調兵勇，自護私宅，於除日申刻關城以致旗民惶惑，幾至激變，將軍奕興任其播弄、曲為袒護等語。盛京為根本重地，豈容此等劣員任性妄為，致滋驚擾。本日已有旨，將塔芬布、恩合革職拏問，交盛京刑部監禁，著柏葰於馳抵盛京後即會同善燾監提該革員等嚴行審辦，秉公定擬，毋得稍有瞻徇。又據恒毓、書元奏請將供詞狡展、屢控不休之已革舉人劉祖堯等移交柏葰等就近審辦等語，此案著一併交柏葰、善燾親提人證卷宗，秉公研訊確情，按律定擬具奏。原摺二件，均著鈔給閱看，將此各諭令知之。」 《大清文宗顯皇帝實錄》卷一百二十，咸豐四年二月乙亥：「欽差吏部尚書柏葰等奏，解任承德縣知縣延瑞呈訴冤抑，並將原供咨送軍機處。得旨：該員原供，或另封或鈔錄進呈皆可，何必咨送軍機處？殊屬不知慎密，可惡已極。柏葰、善燾均著交部議處。」二月戊寅：「諭；前因書元奏協領塔芬布、佐領恩合父子狼狽為奸，將軍奕興曲為袒護，當經降旨將塔芬布、恩合革職拏問交柏葰、善燾嚴行審訊。本日據奕興奏，上年派兵在監獄堆撥前後嚴密巡查及除夕照常關閉城門各情，並稱塔芬布當差認真、辦事妥協，恩合任勞任怨、屢獲竊盜案犯，侍郎書元因該協領等拘於成例，不能順所欲為，以致挾嫌刻責等語。該將軍不候查辦，嘵嘵置辯，實屬氣妄為，已交宗人府先行議處矣。著柏葰、善燾仍遵前旨，秉公嚴訊，務將塔芬布等劣蹟確切詳究，奕興是否飾詞袒護、書元有無任意苛求，並著一併確查據實具奏，毋得稍有瞻徇，原摺著鈔給閱看，將此諭令知之。」 《內閣大庫檔案》205636號移會。《大清文宗顯皇帝實錄》卷一百二十，咸豐四年二月癸巳：「諭內閣：前因奕興奏盛京刑部主事明祿稟請代奏各情，並書元參奏明祿乖僻妄為各一摺，當派柏葰、會同善燾秉公研訊。茲據柏葰等訊明定擬具奏，此案已革主事明祿所稟各情，雖查係事出有因，惟於書元修理公寓指為私宅，殊屬謬妄，且於遞稟時因書元向其詰問，輒敢負氣走出，實屬乖僻任性，此等挾制刁風必應重懲，僅予革職不足蔽辜。明祿著發往軍臺效力贖罪，主事煥德勸令明祿撤稟、筆帖式清奎收存稟詞延未呈出，均有不合。煥德、清奎、均著交部議處。書元借項充公，雖查無抑勒情事，惟於屬員稟請代奏，牽涉堂司各官，並不據稟直陳，顯係意存迴護，書元著交部議處。」「又諭：柏葰、善燾奏審明已革協領佐領派兵自護私宅並將軍奕興奏辯各情一摺，此案已革協領塔芬布因聞兵丁妄報，輒調集兵勇，已屬輕舉妄動，又撥兵在家守護，復任聽伊子恩合派令練勇衛護私宅，實屬假公濟私，膽大專擅。塔芬布著即發往新疆效力贖罪，已革佐領恩合擅派練勇衛護私宅亦屬任性妄為，著即發往軍臺效力贖罪；盛京將軍奕興於屬員擅調兵勇各情並不據實奏參，迨經書元參劾後又復不候查辦，　氣陳奏，嘵嘵瀆辯，實屬有心徇庇，前已有旨將奕興交宗人府議處外，並著革去盛京將軍，以示懲儆。」「又諭：柏葰、善燾奏查明書元前奏、將軍衙門設立讞局等語，盛京旗民命盜案件，乾隆年間屢次奏定章程，均歸刑部辦理，自應循照舊章，恪遵勿替。將軍衙門審辦案件自有專司，何得添設讞局，致滋流弊？嗣後命盜重案及應擬軍流徒罪各犯，俱仍照例歸刑部審辦，其例應會同將軍審辦者亦著由刑部主稿，將軍衙門不准另立讞局、添設刑具，即寄監監提各犯亦著備文咨送刑部，以昭慎重，而專責成。」 《宮中檔奏摺》406006126號、406007242號。 《大清文宗顯皇帝實錄》卷一百七十四，咸豐五年八月甲午：「盛京工部侍郎善燾為刑部侍郎。」 《大清文宗顯皇帝實錄》卷二百三，咸豐六年七月癸亥：「刑部侍郎善燾為工部侍郎。」 《宮中檔奏摺》406008662號、406008793號。《大清文宗顯皇帝實錄》卷二百八，咸豐六年九月乙亥：「諭：承志、善燾奏查勘盛京宮殿情形應行修理一摺，據稱，盛京宮殿因連日陰雨有坍塌滲漏處所，宜即勘估興修。著派慶祺親詣該處，詳細查勘，分別應修應緩具奏。其嘉蔭堂前，并仰熙齋殿內應如何改修之處，著一併查明繪圖具奏。」 《大清文宗顯皇帝實錄》卷二百十四，咸豐六年十二月丙戌：「以盛京工部侍郎善燾署正黃旗漢軍副都統。」丁亥：「以署正黃旗漢軍副都統善燾為正紅旗蒙古副都統。」 《內閣大庫檔案》196749號移會。《大清文宗顯皇帝實錄》卷二百十七，咸豐七年正月戊辰：「調正紅旗蒙古副都統善燾為正白旗滿洲副都統。」 《玉牒》甲冊·頁一八一三 宗室瑞聯《宗室貢舉備考》道光朝·葉十七、葉二十二 國立故宮博物院圖書文獻館藏《清國史館傳包》702003041號 國立故宮博物院圖書文獻館藏《清國史館傳稿》701001069號、701001374號 《清國史》第九冊·卷一百二·大臣畫一續編